സ്വകാര്യ റിസോര്ട്ടിനു സമീപമുള്ള കാട്ടില് കടുവയെ കണ്ടതായി അഭ്യൂഹം പള്ളിവാസല് ആറ്റുകാടിന് സമീപം കടുവയിറങ്ങിയതായി ആഭ്യൂഹം. ഇതുവഴി വാഹനത്തില് ആറ്റുകാട് ഭാഗത്തേക്കുപോയ യുവാക്കളാണ് പാതയോരത്തിനു സമീപമുള്ള കാട്ടില് കടുവയെ കണ്ടത്. കഴിഞ്ഞദിവസം രാത്രിയിലാണ് ആറ്റുകാട് വെള്ളച്ചാട്ടത്തിനു സമീപമുള്ള സ്വകാര്യ റിസോര്ട്ടിനോടു ചേര്ന്നുള്ള കാട്ടില് കടുവയെ കണ്ടതായി പറയുന്നത്. ഇവര് വാഹനത്തിലിരുന്ന് പകര്ത്തിയ കടുവയുടെ വീഡിയോയെന്ന നിലയ്ക്ക് ചിലദൃശ്യങ്ങള് സമൂഹമാധ്യമങ്ങള്വഴി പ്രചരിക്കുന്നുമുണ്ട്. എന്നാല് ഇത് നേരത്തെ വയനാട് തിരുനെല്ലിയിലിറങ്ങിയ കടുവയുടെ ദൃശ്യമാണെന്ന് പറയപ്പെടുന്നു. സംഭവം സംബന്ധിച്ച് ശനിയാഴ്ച പള്ളിവാസല് സെക്ഷന് ഫോറസ്റ്റ് ഓഫീസറുടെ നേതൃത്വത്തില് സ്ഥലത്ത് പരിശോധന നടത്തി.The post സ്വകാര്യ റിസോര്ട്ടിനു സമീപമുള്ള കാട്ടില് കടുവയെ കണ്ടതായി അഭ്യൂഹം first appeared on MalayalamExpressOnline.